text: Her møder du flest turister
  10 juli 2019 kl. 09.33
  Billund havde tre turist-topscorere i Syd- og Sønderjylland sidste år. Nye attraktioner er populære. 
  Legoland er fortsat den største turistmagnet i Syd- og Sønderjylland. På landsplan er det kun Tivoli og Dyrehavsbakken, som trak flere mennesker i fjor. Det viser nye tal fra Visit Danmark.
  Alene Legoland, Lalandia og Lego House tiltrak tilsammen over 2,6 millioner besøgende til Billund, og det gør Billund til den største turistkommune.
  Tirpitz og Lego House er "nye" attraktioner, som trækker mange mennesker. Men også nogle af de gamle steder rykker. Museet på Koldinghus havde 28 procent flere gæster end året før og er blandt listens højdespringere. 
  Her er landsdelens mest populære turistattraktioner i 2018: 
  Legoland i Billund: 1.700.000 besøgende
  Aquadome - Lalandia i Billund: 682.000 besøgende
  Givskud Zoo: 387.156 besøgende
  Tirpitz Stillingen i Blåvand: 253.530 besøgende
  Lego House i Billund: 244.397 besøgende
  Kongernes Jelling: 226.441 besøgende
  Museet på Koldinghus: 172.072 besøgende
  Universe i Nordborg: 128.647 besøgende
  Esbjerg Kunstmuseum: 117.897 besøgende
  Fiskeri- og Søfartsmuseet / Saltvandsakvariet i Esbjerg: 94.888 besøgende
  11. Vadehavscentret i Ribe: 92.785 besøgende.
  12. Den Geografiske Have i Kolding: 84.001 besøgende.
  13. Kunstmuseet Trapholt i Kolding: 82.994 besøgende.
  14. Fængslet i Horsens: 67.418 besøgende. 
  15. Ribe Vikingecenter: 60.649 besøgende.
  16. Museerne i Fredericia: 42.155 besøgende.
  17. Museet Ribes Vikinger: 37.701 besøgende.
  18. Industrimuseet i Horsens: 37.566 besøgende.
  19. Kunstmuseet i Tønder/Kulturhistorie Tønder: 25.738 besøgende.
  20. Glad Zoo i Lintrup: 25.196 besøgende.
  Se hele Visit Danmarks top 300 her: Mest besøgte turiststeder i Danmark
  